钦定古今图书集成/方舆汇编/职方典/第1491卷 > 广西府关梁考 通志
## 钦定古今图书集成/方舆汇编/职方典/第1491卷 > 广西府关梁考 通志

本府

大石桥　一名“环翠桥” ，在府西一里。明弘治间，知府朱继祖重建。万历三十八年，知府张光宇重修。

所普桥　在府西三十里。

环翠桥　在府城西一里，明弘治初建。万历三十八年，知府张光宇重修。高六丈，阔四丈，长十丈，筑土五十馀丈。上有“环翠坊。”

晏清桥　在城南一里，为东南通衢。明万历四十二年，知府萧以裕修建。长广高阔与西桥同。上有观音阁。

吉双桥　在治东南四里，架木为之。

竜甸桥　去城东三里，架木为之。“金马桥　” ，去城西十五里，往陆凉大路，当溪流涨漫，桥多淹没。康熙九年，知府万裕祚择高阜之处，再架木桥。

撒普桥　去城西二十里，往弥勒州。大路崩圮，知府万裕祚重架木桥。

高桥　，去城西四十里，往弥勒州大路。

禄宜桥　去城西四十里。

老鸦桥　去府西五十里。

矣各桥　在治北二十里，往师宗州大路。丘矣渡　，距府城东八十里，渡盘江。

部得竜渡　：距府八十里。往维摩小道。师宗州。

漾月桥　在州南门

五马桥　在州西门

禄生桥　在州东门外一里。

平政桥　在州南门外

普济桥　在大河口

石凤桥　在小河口宁折村。

新桥　在瓦窑村

大渡桥　：在大阿堵村。

双凤桥　在双凤村

螘泽桥　在槟榔村

赵公桥　在《革得哨》。

洪济桥　在州北三十里。

盘江渡　去州一百六十里，在马者笼乡。旧泗渡　　　、扼罗渡。

禄丰里渡　往三乡小道。

弥勒州

捏沼关　距州西南二百二十里。向为临安路南往来通衢。明嘉靖初，设巡检司防守。至万历间，商旅不行，此路久废。巡检寄居州城，官廨随圮。

革泥关　距州西四十里。往澂江府路南州，设有巡检司，属路南州。盖两州交界之地。

玉津桥　在州前。长五丈，阔七尺，跨八甸溪上流。

李母桥　去州西五里

高桥　：在城南四十里。

龙潭桥　去州东三十里，在龙潭哨。

七星桥　在州西四十里《火莫》龙铺。

富春桥　在城南五十里，州民喻时通重造。十月渡桥　去城西二里，在古城。

小桥　去州西一里

三星桥　在弥东哨

平政桥　久圮，知州李延春改建。

部竜桥　在弥勒哨，久圮，知州王希圣重修。阿当桥　在州北五里。即龙王桥。

莫涉足渡　距州一百七十里。往临安阿迷州大路。

大百户渡　距州一百二十里。渡盘江往开化府。